
permitteret suis gaudere libertatibus, maxime de electionibus
praelatorum tarn cathedralium ecclesiarum quam conven-
tualium. Quae omnia rex se indernpniter observatumm pro-
testans, eorundem una cum aliis magnatibus, ad suae praecipue
peregrinationis subsidium postulatum de contributione repor-
tavit assensum.^ Concessa est igitur regi decima pars proven-
tuum ecclesiasticorum per triennium, a militibus vero scuta-
gium illo anno, scilicet ad scutum tres marcae. Rex autem
bonajfide promisit se omnia inviolabiliter observatumm, quae
et alias multoties juraverat et pater suus Johannes primo
affirmabat, et, ut certiores fierent de promisso, praecepit
super hoc in praesentia sua sententiam proferri in publicum.

A.D. 1255. ANN. BURTON, p. 336. Henricus rex Angliae in
quindena a Pascha tenuit parliamentum suum apud West-
monasterium : convocatis ibidem . . . totius regni episcopis,
abbatibus, comitibus et baronibus universis ibi praesentibus ...
exigebat sibi auxilium exhiberi, et ut quidam qui ibidem
affuerunt asserebant, disposuit rex habere taylagium quod
dicitur horngelth. Magnates autem e contra petebant, ut
secundum consuetudinem regni tres personas possent per
electionem in regno habere, videlicet capitalem justitiarium,
cancellarium et thesaurarium . . . neutro concesso, datus est
dies ad deliberandum super his, usque in quindenam a festo
Sancti Michaelis.

Ib. p. 360. Post festum Sancti Michaelis . . . tenuit rex
parliamentum suum apud Westmonasterium, convocatis ibi-
dem episcopis, abbatibus et prioribus, comitibus et baronibus
et totius regni majoribus, in quo petebat a clero de laicis feodis
suis sibi suffragium exhiberi ad negotium stulte et incircum-
specte pro regno inchoatum Siciliae prosequendum ; disponens
de suo consilio iniquo hoc prius a clero, et postmodum a populo
majori et minori extorquere. Episcopi vero, abbates, priores
et procuratores qui ibidem pro universitate affuerunt, . . .
gravamina summo pontifici . . . destinarunt. . . . ' Procuratores
clericorum beneficiatorum archidiaconatus Lincolniae pro tota
communitate proponunt quod gravati sunt quod decima
beneficiorum suorum domino regi fuit concessa ipsis non
vocatis.' . . .

A.D. 1257. MATT. PARIS, v. pp. 621-4. In media Quadra-
gesima factum est magnum parlamentum. ... In parlamento
autem ... rex in audientia totius populi, adducto monstratoque